

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**OPĆINSKO VIJEĆE**

KLASA: 121-01/19-01/03

URBROJ: 2186/10-01/1-19-01

Vidovec, 03. listopada 2019.

 Na temelju članka 31. stavka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) te članka 31. i 37. Statuta Općine Vidovec (“Službeni vjesnik” Varaždinske županije broj: 04/18.), Općinsko vijeće Općine Vidovec na svojoj 18. sjednici održanoj dana 03. listopada 2019. godine, donosi

**O D L U K U**

**o visini naknade članovima Općinskog vijeća**

**Općine vidovec**

**Članak 1.**

Ovom Odlukom određuje se visina naknade za rad članova Općinskog vijeća Općine Vidovec.

 Dužnost člana Općinskog vijeća Općine Vidovec je počasna i za njezino obavljanje član Općinskog vijeća ne prima plaću već ostvaruje pravu na naknadu.

**Članak 2.**

Pravo na naknadu ostvaruje se dolaskom na sjednicu Općinskog vijeća.

Visina naknade za rad članova Općinskog vijeća Općine Vidovec utvrđuje se u iznosu 200,00 kuna neto, za svaku sjednicu na kojoj su prisutni.

**Članak 3.**

Naknada iz članka 2. ove Odluke isplaćuje se na žiro račun korisnika naknade u pravilu tromjesečno.

**Članak 4.**

Članovi Općinskog vijeća Općine Vidovec koji ostvaruju pravo na primanja po imenovanju na drugu dužnost, neće istovremeno ostvarivati pravo i na isplatu naknade za prisustvovanje sjednicama Općinskog vijeća Općine Vidovec.

**Članak 5.**

 Članovi Općinskog vijeća Općine Vidovec, kada se odriču naknade za prisustvovanje na sjednicama Općinskog vijeća, podnose potpisanu pismenu izjavu o odricanju. Izjava o odricanju može se naknadno pismeno opozvati kada članovi Općinskog vijeća Općine Vidovec ponovno žele steći pravo na daljnju naknadu troškova.

U vremenu od podnošenja izjave o odricanju po do opoziva izjave o odricanju naknade za prisustvovanje na sjednicama članovi Općinskog vijeća Općine Vidovec nemaju pravo na isplatu naknade za sudjelovanje na sjednicama Općinskog vijeća Općine Vidovec.

**Članak 6.**

Stupanjem na snagu ove Odluke prestaje važiti Odluka o visini naknade članovima Općinskog vijeća Općine Vidovec („Službeni vjesnik Varaždinske županije“ broj: 33/17).

**Članak 7.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek